[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Luunja lapsed proovisid ka\u0308tt Sindi automudelismi juhtrajal"}, {"text_idx": "#000004", "text": "Eesti pikim ja moodsaim automudelismi juhtrada vo\u0303idab ja\u0308rjest rohkem populaarsust."}, {"text_idx": "#000007", "text": "Laste sisenemisel ruumi, mida ta\u0308idab pea ta\u0308ies ulatuses u\u0308lisuur rada, tulid kuuldavale u\u0308llatushu\u0308u\u0308ded \u201evau, uhh, va\u0308gev\u201c. Luunja noortekeskuse noorsooto\u0308o\u0308taja Hanna-Roosi Karro u\u0308tles, et automudelitega so\u0303itmine oli ko\u0303igile esimene kogemus. Muidugi ei tunneta ka\u0308si kohe juhtpuldi \u201epedaalimist\u201c ja kui vahetult pa\u0308rast starti ko\u0303ik autod kurvist va\u0308lja lendasid, tekitas ootamatu \u201eautokatastroof\u201c tugeva naerupurske ja tagasihoidliku ehmatuse. Laual on 8 rada, aga so\u0303itma lasti korraga va\u0308iksemad neljased grupid. So\u0303iduaega anti 5 minutit ja siis la\u0308ksid puldid ja\u0308rgmise neliku ka\u0308tte. Aja ja kiiruse peale ei vo\u0303isteldud."}, {"text_idx": "#000009", "text": "Uudne MoNo buss so\u0303idutab kolme valla noortevolikogu noored Luunjasse koosto\u0308o\u0308seminarile"}, {"text_idx": "#000010", "text": "6. ja 7. veebruaril kohtuvad Luunja noortekeskuse ruumides Luunja, Puhja ja Rannu valla noored, et u\u0308heskoos jagada kogemusi ning arutleda noortevolikogude teemal. Tegemist on Luunja noorte poolt kokku kutsutud koosto\u0308o\u0308seminar-talvelaagriga, mille tulemusena soovivad noored olla pa\u0308devamad valla noorte esindajad."}, {"text_idx": "#000012", "text": "Koosto\u0308o\u0308seminari idee tekkis noortel soovist laiendada oma teadmisi ning kogemusi just o\u0303ppides teistelt Tartumaa valdade noortevolikogudelt. Kahe pa\u0308eva jooksul koolitatakse end avaliku esinemise teemal, arutatakse ja arutletakse noortevolikogude tegemiste ja tulevikuplaanide u\u0308le. Kohtumisele oodatakse Rannu valla noortevolikogu ning Puhja noortekeskuse aktiivgrupi noori."}, {"text_idx": "#000016", "text": "Aastaku\u0308mnete jooksul on nii Luunja vallas tegutseval maadlusklubil Jaan kui ka valla asutustel sa\u0308ilinud palju kultuuri- ja spordiajalooliselt olulist materjali maadlusest ja Jaan Jaagost. Luunja Kultuuri- ja Vabaajakeskus koostas 2012. aastal Jaan Jaagost u\u0308levaatliku fotona\u0308ituse. Nii ongi tekkinud kultuurikeskusel, vallavalitsusel, maadlusklubil Jaan, Luunja raamatukogul ja Jaan Jaago sugulastel idee koguda see materjal kokku ja tutvustada seda ka Luunja kogukonnale ja ku\u0308lalistele. Ettevo\u0303tmises osaleb Eesti Spordimuuseum, kes eraldas Jaan Jaago tubamuuseumile ligi 30 eksponaati. Kogu teevad va\u0308a\u0308rtuslikumaks Jaan Jaago lapselapse Jaan Jaago erakogust kingitud rahvusvahelistel vo\u0303istlustel teenitud Jaago aulindid aastatest 1920-1940."}, {"text_idx": "#000018", "text": "Jaan Jaago su\u0308ndis 6. juulil 1887 Luunja vallas Tartumaal ja suri 28. augustil 1949. aastal Berliinis. Ta oli eesti maadleja, elukutselisena seitsmekordne maailma- ja viiekordne Euroopa meister."}, {"text_idx": "#000019", "text": "Maailma esimene lodjafestival toimub 20.-24. augustini Suursoos"}, {"text_idx": "#000020", "text": "Augusti eelviimasel na\u0308dala viiel pa\u0308eval on ko\u0303ik suured ja va\u0308ikesed lodja- ja looduseso\u0303brad oodatud RMK Suursoo Looduskeskusesse, kus teisipa\u0308evast laupa\u0308evani va\u0308ltab maailma esimene Lodjafestival."}, {"text_idx": "#000021", "text": "Igal pa\u0308eval on oma teema \u2013 alustuseks jo\u0303epa\u0308ev, vahepeal soo-, kala- ja ku\u0308lapa\u0308ev ning lo\u0303petuseks ja\u0308rvepa\u0308ev. Iga pa\u0308ev toimuvad looduslodja- ja viikingilaevaretked sohu, jo\u0303gedele vo\u0303i Peipsile, lo\u0303unast o\u0303htuni saab osaleda erinevates o\u0303pitubades \u2013 ehitada traditsioonilisi siseveepaate, o\u0303ppida puu-, ko\u0308ie- ja sepato\u0308o\u0308d. Jo\u0303epa\u0308eval traalime kaldamudas ja uurime va\u0308ikesi vee-elukaid. Soopa\u0308eval saab teada, mis u\u0308llatused on sool varuks ja mida on vo\u0303imalik teha turbast. Kalapa\u0308eval kiikame kalameeste maailma ja omandame kalapu\u0308u\u0308gi po\u0303hito\u0303desid. Ku\u0308lapa\u0308eval tervitavad teid u\u0308mbruskonna ku\u0308lad ja igau\u0308ks saab ta\u0308iendada oma teadmistepagasit maaelu vallas. Ja\u0308rvepa\u0308eval selgub, kuidas elavad u\u0308mbruskonna ja\u0308rved ning kuidas kuulatakse kalade laulu. Ko\u0303ikidel pa\u0308evadel on avatud RMK looduskeskus koos na\u0308itustega Emajo\u0303e Suursoost ja Eesti kaladest. Lapsi ja lapsemeelseid ootab festivali ma\u0308ngumaa, kus vo\u0303ib ma\u0308ngida vanaagseid jooksu- ja osavusma\u0308nge, ronida, pugeda, hu\u0308pata, veereda!"}, {"text_idx": "#000022", "text": "O\u0303htupoolikul haaravad lodjamadrused ja lodjaseltsi so\u0303prusansamblid ka\u0308tte pillid ja kuulda vo\u0303ib meeleolukaid kontserte. Pimeduse saabudes heisatakse hiiglaslik lodjapuri ning purjekinos linastuvad filmid ja toimuvad Soou\u0308likooli vabao\u0303huloengud. Hoogsa festivalipa\u0308eva lo\u0303petuseks seatakse u\u0308les teleskoop ning vaadatakse ta\u0308hti ja uuritakse kuud."}, {"text_idx": "#000023", "text": "Tartu ja festivali vahel so\u0303idab festivalilaev. Ta\u0308psem kava: lodi.ee/lodjafestival."}, {"text_idx": "#000024", "text": "JA\u0308A\u0308A\u0308A\u0308R laulab Eestimaa kaunid kohad veelgi kaunimaks"}, {"text_idx": "#000025", "text": "Me keegi ei tea ta\u0308pselt miks, aga see ON meile aasta ko\u0303ige ARMSAM aeg. Lihtsalt u\u0308u\u0308rike Eestimaa SUVI on seda va\u0308a\u0308rt, et vo\u0303tta KO\u0303IK, mis tal pakkuda. Kasvo\u0303i u\u0308ks neist 15 unustamatust o\u0303htust, ta\u0308is lo\u0303hnu, NAERATUSI, puudutusi, helisid..."}, {"text_idx": "#000028", "text": "Infot leiab ansambli JA\u0308A\u0308A\u0308A\u0308R kodulehelt."}, {"text_idx": "#000031", "text": "Toimub teose \u201eAlfa\u201d esitlus ja ra\u0308a\u0308gitakse kirjandusest, filmist ning elust. O\u0303htut viib la\u0308bi Toomas Aru."}, {"text_idx": "#000032", "text": "Luunja kultuurielus keskendutakse ma\u0308rtsis naistele"}, {"text_idx": "#000033", "text": "Kogu ta\u0308navune ma\u0308rtsikuu on Luunja vallas pu\u0308hendatud naistele kultuuris."}, {"text_idx": "#000035", "text": "8. ma\u0308rtsil algusega kell 18 toimub Lohkva lasteaias su\u0308vamuusikau\u0308ritus \u201eNaised ja Eesti helilooming\u201d."}, {"text_idx": "#000036", "text": "10. ma\u0308rtsil toimub pidu Luunja moodi Marju La\u0308nikuga, kuhu oodatakse osalema kogu perega."}, {"text_idx": "#000037", "text": "24. ma\u0308rtsil on Luunjas etnopidu koos naisrahvatantsu ja muusikaga."}, {"text_idx": "#000038", "text": "29. ma\u0308rtsil on aga teemaks naised kirjanduses."}, {"text_idx": "#000039", "text": "Sel laupa\u0308eval, 11. veebruaril 2012 algusega kell 19 on ko\u0303ik tantsuhuvilised oodatud Luunja Kultuurimajja tantsima."}, {"text_idx": "#000041", "text": "U\u0308lio\u0303plased ja pensiona\u0308rid 2 \u20ac"}, {"text_idx": "#000042", "text": "Po\u0303llumajandusmuuseum kutsub pitsi- ja puuto\u0308o\u0308kursusele"}, {"text_idx": "#000043", "text": "19.-20. jaanuaril o\u0303petatakse Eesti po\u0303llumajandusmuuseumi o\u0303pikoja kangatoas no\u0303elpitsi valmistamise tehnikat ja erinevate mustrite loomist. Kursust juhendab Aime Lang."}, {"text_idx": "#000044", "text": "27.-29. jaanuaril toimub po\u0303llumajandusmuuseumi uues puidu ja metalli restaureerimise o\u0303ppeklassis to\u0308o\u0308tuba, mille eesma\u0308rk on pakkuda praktilist eneseteostusvo\u0303imalust, tutvustada lihtsamaid puuto\u0308o\u0308vo\u0303tteid ja o\u0303petada eristama erinevaid tarbepuiduliike."}, {"text_idx": "#000045", "text": "Kursuse ka\u0308igus valmivad igal osalejal lepast vo\u0303i kasest lo\u0303ikelaud, puulusikas ja vo\u0303inuga. Kursust juhendab muuseumi konservaator-restauraator Janika Turu."}, {"text_idx": "#000046", "text": "Luunja ta\u0308histab Johannes Saali su\u0308nniaastapa\u0308eva"}, {"text_idx": "#000047", "text": "Neljapa\u0308eval, 8. detsembril kell 16.00 avatakse Luunja vallamajas Johannes Saali maalide la\u0308bilo\u0303ikena\u0308itus \u201cJohannes Saal \u2013 100 aastat su\u0308nnist!\u201d, mis on pu\u0308hendatud kunstniku su\u0308nniaastapa\u0308evale."}, {"text_idx": "#000048", "text": "Johannes Saal (1911-1964) su\u0308ndis Luunja vallas Oja talus. Ta oli lapsest saati no\u0303rga tervisega. Gu\u0308mnaasiumi lo\u0303puklassis haigestus ta tiisikusse ning veetis kuus aastat kodutalus haigevoodis. 1933. aastal asus Saal o\u0303ppima Pallasesse, kuid siis hakkasid ilmnema tema psu\u0308u\u0308hikaha\u0308ired, mis viisid vaimse murdumiseni 1948. aastal ning vaevasid kunstnikku elu lo\u0303puni. Raskelt mo\u0303jusid talle ema surm ning isa ja venna ku\u0308u\u0308ditamine."}, {"text_idx": "#000049", "text": "Kunstniku viljakamad loomeaastad olid 1940-50ndad, mil valitsenud dogmadele ja kaanonitele tema kujutusviis aga ei vastanud. Ametlikku tunnustust ta ei leidnudki. Paljudes Saali maalides tuleb esile ahistuse, kannatuse ja surma teema; no\u0303ukogude okupatsiooni ajal loodud teosed annavad edasi ajastu su\u0308ngust ja piiratust."}, {"text_idx": "#000053", "text": "MTU\u0308 Mu\u0308nnich algatusel ning ELi toetuse kaasabil on alustatud va\u0308ljapaistvate Luunja mo\u0303isaomanike memoriaalpargi va\u0308ljaehitamist Mu\u0308nnichite ja Nolckenite perekonnakalmistu ja kabeli kunagises asukohas, annab teada Luunja valla veebileht."}, {"text_idx": "#000054", "text": "Praeguse Luunja ratsaspordibaasi la\u0308heduses asunud, nu\u0308u\u0308dseks ha\u0308vinud kalmistule on maetud krahv B.C. von Mu\u0308nnich ning Eestimaa ajaloos mo\u0303jukate mo\u0303isnike Nolckenite esindajad."}, {"text_idx": "#000060", "text": "Galerii eestvedaja on oktoobrist alates Luunja kultuurielu juhtiv Toomas Aru. Tema so\u0303nul on galeriil po\u0303himo\u0303te maksta na\u0308itustel esinevatele autoritele tasu ning seela\u0308bi kunstirahva to\u0308o\u0308d va\u0308a\u0308rtustada."}, {"text_idx": "#000061", "text": "Professionaalset kunsti, kirjandust ja muusikat on kavas Luunjas pakkuda ka edaspidi, tuues nii vaheldust programmi, mida maakultuurimajalt tavapa\u0308raselt oodatakse."}, {"text_idx": "#000062", "text": "Kuna o\u0303htud la\u0308hevad pimedamaks ja o\u0303uesoleku aeg ja\u0308a\u0308b ja\u0308rjest lu\u0308hemaks, siis kutsub seltskonnatantsu o\u0303petaja Eva Kouhia Tartumaa inimesi taas tantsima. Hobikursusel ja algajate kursusel saab osaleda nii Raatuse Gu\u0308mnaasiumis kui Luunja kultuurimajas."}, {"text_idx": "#000063", "text": "Registreerumine tundidesse aadressil eva.koolitus@mail.ee vo\u0303i tel 5114081. Kui soovid osaleda tantsutunnis ja sul ei ole hetkel partnerit, siis anna endast ka teada. Praegu otsivad endale tantsupartnerit kaks meest: 32 aastane ca 177 pikk ja 44aastane 184 cm pikk \u2013 mo\u0303lemad algkursusele. La\u0308hem info seltskonnatantsu kohta siin."}, {"text_idx": "#000064", "text": "Tartus Tiigi seltsimjas toimub sel kolmapa\u0308eval kell 20 tantsuklubi. Seekord on Tartu tantsuklubisse musitseerima kutsutud tartlased ja isehakanud tartlased. Alanud o\u0303ppeaasta on toonud Tartusse hulganisti noori rahvamuusikuid. Ro\u0303o\u0303mustagem selle u\u0308le!"}, {"text_idx": "#000065", "text": "Ma\u0308ngitakse 19. sajandi teise poole ja 20. sajandi alguse ku\u0308lapidude tantsumuusikat meilt ja vo\u0303o\u0303rsilt. Tantsuklubi on koht, kuhu on sobilik tulla koos perega ja so\u0303pradega.Tartu tantsuklubisse on oodatud musitseerima ja tantsima ko\u0303ik rahvamuusikaso\u0303brad, kel on mahti ja lusti!"}, {"text_idx": "#000067", "text": "Pilet 2 eurot; osalemine on tasuta pillima\u0308ngijatele, lastele ja rahvaro\u0303ivastes ku\u0308lastajatele."}, {"text_idx": "#000068", "text": "Tartu tantsuklubi toimumisajad 2011. aastal kell 20.00-24.00 (02.00) Tiigi seltsimajas (Tiigi 11, Tartu): 14. septembril, 28. septembril, 12. oktoobril, 26. oktoobril, 9. novembril, 23. novembril, 7. detsembril ja 21. detsembril."}, {"text_idx": "#000069", "text": "Huvilised saavad la\u0308hemalt tuttavaks o\u0308o\u0308viiuliga"}, {"text_idx": "#000070", "text": "9. juulil kell 15 on RMK Emajo\u0303e-Suursoo looduskeskusse oodatud ko\u0303ik taimehuvilised, et Tiiu Kulli abiga saada paremini tuttavaks Eestis kasvavate orhideedega."}, {"text_idx": "#000071", "text": "Pa\u0308eva jooksul on vo\u0303imalik vaadata majas olevat fotona\u0308itust \u201eOrhideed Eestimaa looduses\u201d."}, {"text_idx": "#000072", "text": "Oma teoseid tuleb tutvustama ka To\u0303nu Tamm ning pa\u0308eva lo\u0303petab Vanemuise keelpillikvarteti kontsert."}, {"text_idx": "#000074", "text": "Luunja raamatukogus toimub esmaspa\u0308eval, 18. aprillil algusega kell 18.30 la\u0308henevatele kevadpu\u0308hadele pu\u0308hendatud kohtumine, kus Tartu Maarja koguduse o\u0303petaja Peeter Paenurm ko\u0303neleb lihavo\u0303ttepu\u0308hade traditsioonidest."}, {"text_idx": "#000075", "text": "Raamatukogu galeriis on kuu lo\u0303puni va\u0308lja pandud harrastuskunstnik Epp No\u0303gese loodusmaalid."}, {"text_idx": "#000076", "text": "Roomaal tuleb suur jo\u0303hvikakorjamise vo\u0303istlusmatk"}, {"text_idx": "#000077", "text": "3. aprillil kell 9 saab Kantsi ko\u0303rtsist alguse suur jo\u0303hvikakorjamise vo\u0303istlusmatk. Suusatatakse Koosa ja\u0308rve taha Kargaja sohu, kus tehakse suppi ja korjatakse vo\u0303idu ma\u0308tastelt va\u0308ljasulanud jo\u0303hvikaid ning nauditakse kevadet ja puutumatut loodust. Matk lo\u0303peb orienteeruvalt kell 18."}, {"text_idx": "#000078", "text": "Luunja alevikus on uus veeva\u0308rk"}, {"text_idx": "#000079", "text": "Luunja alevikus on jo\u0303udnud lo\u0303pusirgele veeva\u0308rgi uuendamise projekt.\nRekonstrueeritud on kanalisatsioonitorustikud, ehitatud uusi vee- ja kanalisatsioonitorustikke, rajatud reoveepuhasti ning joogivee eelpuhastusjaam, annab teada Tartumaa infoportaal."}, {"text_idx": "#000080", "text": "Ko\u0303ige keerulisem objekt oli reoveepuhasti, mis asub ajaloolise Luunja mo\u0303isapargi servas, kus kehtivad muinsuskaitseno\u0303uded. Muinsuskaitseameti no\u0303udel tuli puhasti paigutada osalt maa alla. See tegi to\u0308o\u0308 kalliks ning nii ja\u0308i va\u0308hem raha torustike uuendamiseks."}, {"text_idx": "#000081", "text": "Luunja vee- ja kanalisatsioonitorustike ehitusto\u0308o\u0308de hinnaks kujunes pisut u\u0308le 13 miljoni krooni."}, {"text_idx": "#000082", "text": "Juba plaanitakse ka ja\u0308tkuprojekti, kuhu on kavas ho\u0303lmata Kabina ku\u0308la suvilapiirkonnad, Pilka ku\u0308la tiheasustuse osa, Kavastu ku\u0308la ja Luunja aleviku nn Uue ta\u0308nava pikendus."}, {"text_idx": "#000083", "text": "Tartu linn aitab hooldajatel to\u0308o\u0308le asuda"}, {"text_idx": "#000084", "text": "Tartu linnavalitsus, Tartu ja Luunja vallavalitsused otsivad koosto\u0308o\u0308s vo\u0303imalusi, et koduse hooldusega seotud inimesed saaksid soovi korral to\u0308o\u0308le asuda."}, {"text_idx": "#000085", "text": "Jaanuarikuus alustasid projektis osalevate omavalitsuste sotsiaalto\u0308o\u0308tajad hooldajate intervjueerimist, et selgitada va\u0308lja nende vo\u0303imalused ja soovid to\u0308o\u0308turule naasmiseks. Ma\u0308rtsi lo\u0303puni intervjueeritakse kolmes omavalitsuses u\u0308htekokku 320 ta\u0308iskasvanud isiku hooldajat. Intervjuu ka\u0308igus uuritakse hooldaja to\u0308o\u0308koormust ja oskusi ning tema motiveeritust to\u0308o\u0308turule suundumiseks, samuti tehakse kindlaks seda takistavad ning toetavad asjaolud."}, {"text_idx": "#000086", "text": "Ku\u0308sitluste abil selgitatakse va\u0308lja neliku\u0308mmend hooldajat, kes sooviksid to\u0308o\u0308le asuda. U\u0308he vo\u0303imalusena pakutakse neile vo\u0303imalust to\u0308o\u0308le asuda koduhooldusteenuse pakkujana. \u201eSelline ettevo\u0303tmine vo\u0303imaldab meil laiemalt kasutada nende inimeste praktilisi kogemusi, mida nad on hooldajana omandanud, ning samas annab see neile vo\u0303imaluse naasta tagasi to\u0308o\u0308ellu. Projektis osalemine annab linnale hea vo\u0303imaluse ka uute to\u0308o\u0308kohtade loomiseks,\u201c kommenteeris abilinnapea Vladimir S\u030cokman."}, {"text_idx": "#000087", "text": "To\u0308o\u0308le asumisest huvitatud hooldajatel, kes soovivad projektis osaleda, tuleb po\u0308o\u0308rduda linnavalitsuse sotsiaalabi osakonna eakate ja puuetega inimeste hoolekandeteenistusse vo\u0303i piirkonnakeskusesse. Projektiga saavad liituda need inimesed, kes pole hoolduskoormuse to\u0303ttu saanud to\u0308o\u0308le minna."}, {"text_idx": "#000089", "text": "Projekti \u201ePa\u0308evaste ja o\u0308o\u0308pa\u0308evaringsete hooldusteenuste abil to\u0308o\u0308le\u201c rahastab Euroopa Sotsiaalfond to\u0308o\u0308lesaamist toetavate hoolekandemeetmete raames."}, {"text_idx": "#000090", "text": "Luunja vallavalitsus on algatanud detailplaneeringu, et rajada jalgpalliklubi FC Santos ja valla koosto\u0308o\u0308s Luunjasse spordiva\u0308ljakute kompleks, kus on vo\u0303imalik mitmesuguseid spordialasid harrastada."}, {"text_idx": "#000091", "text": "Alevi maau\u0308ksus, kuhu spordiva\u0308ljakud on kavas rajada, kuulub Luunja vallale, seni on seda kasutatud po\u0303llumaana."}, {"text_idx": "#000092", "text": "Vald ja FC Santos so\u0303lmisid eelmisel aastal pikaajalise rendilepingu, millega vald andis Luunja aleviku ko\u0303rval asuva Alevi maau\u0308ksusse kuuluva maatu\u0308ki jalgpalliklubi kasutusse."}, {"text_idx": "#000093", "text": "FC Santos koosto\u0308o\u0308s Eesti Jalgpalliliiduga rajab sinna ta\u0308napa\u0308evase jalgpallikompleksi kogupindalaga kuni 8 hektarit. Kompleksi koosseisu on planeeritud seitse loodusliku murukattega jalgpalliva\u0308ljakut, samuti su\u0308nteetilise kattega jalgpalliva\u0308ljak."}, {"text_idx": "#000095", "text": "Lepingu ja\u0308rgi vo\u0303imaldab FC Santos vallal kasutada jalgpalliva\u0308ljakuid ja teisi rajatisi tasuta vo\u0303i soodustingimustel kohalike laste ja noorte treeningute ja vo\u0303istluste pidamiseks."}, {"text_idx": "#000096", "text": "Raha projekti elluviimiseks on kavas taotleda Euroopa Liidu to\u0303ukefondidest, riiklikest programmidest ning suurettevo\u0303tetelt.\nFC Santos kannab edaspidi keskusega seotud kulud ning tagab kompleksi majandamise."}, {"text_idx": "#000098", "text": "Kogunetakse kell 9 RMK Emajo\u0303e-Suursoo looduskeskuse ees. To\u0308o\u0308d tehakse kella 13ni, pa\u0308rast pakuvad talgutekorraldajad lo\u0303unat.\nOma tulekust paluvad korraldajad teada anda 16. septembriks e-postil emajoe-suursoo.looduskeskus@rmk.ee"}, {"text_idx": "#000101", "text": "Luunja vallavanema Aare Andersoni so\u0303nul ho\u0303lmab unikaalne projekt ligi 13 hektari suurust maa-ala ning seob u\u0308htseks tervikuks Luunja aleviku ja Emajo\u0303e vahele kavandatava jo\u0303esadama ning selle la\u0308hiu\u0308mbrusse planeeritava puhkeala."}, {"text_idx": "#000103", "text": "Projekteerimisto\u0308o\u0308de hinnaks on koos ka\u0308ibemaksuga 294 000 krooni ning projekt koos ko\u0303ikide vajalike koosko\u0303lastustega peab valmima novembris."}, {"text_idx": "#000104", "text": "Projekt on aluseks eurotoetuste taotlemisel ning hilisemal objektide va\u0308ljaehitamisel."}, {"text_idx": "#000105", "text": "Luunja jo\u0303esadam arendamine on u\u0308ks osa Emajo\u0303e-Peipsi veetee senisest aktiivsemast kasutuselvo\u0303tust."}, {"text_idx": "#000107", "text": "Juuni alguses ametliku ka\u0308igu saanud Eesti kuuenda rahvuspargi loomine on takerdunud kohalike valdade vastuseisu taha. Vara, Luunja, Ma\u0308ksa, Vo\u0303nnu, Meeksi ja Piirisaare vallast on kolm viimast otsustanud rahvuspargi loomist mitte toetada, kirjutas Eesti Pa\u0308evaleht."}, {"text_idx": "#000108", "text": "\u201cMo\u0303te on ju hea ja tore, kuid kohalikud kardavad uusi piiranguid,\u201d u\u0308tles Meeksi vallavanem Aleksandr Suvorov."}, {"text_idx": "#000109", "text": "\u201cTegu on niigi mahaja\u0308etud piirkonnaga ning uued piirangud vo\u0303ivad ju seal elamise veelgi raskemaks muuta,\u201d vahendas Suvorov kohalike kartusi."}, {"text_idx": "#000110", "text": "Kava ja\u0308rgi tahab keskkonnaamet u\u0308heks tervikuks liita Emajo\u0303e-Suursoo looduskaitseala, Emajo\u0303e suudme hoiuala ja Piirissaare maastikukaitseala."}]